Case ID: 1102330
Sentence 0: Bundan başqa İbtidai istintaq orqanı tərəfindən irəli sürülmüş ittihama görə Təqsirləndirilən şəxs müqavilə əsasında kirayəyə götürdüyü ünvan 3 mənzil 12 ünvanında yerləşən X20 məxsus mənzildə xx.xx.2019-cu il tarixdə saat 23 radələrində tanışları Şahid13, Şahid12 və X21 ilə birlikdə olarkən Şamil Ələkbərov mənzilin mətbəxindəki pəncərəni açıb özünü dördüncü mərtəbədən yerə ataraq intihar etmiş, lakin o, həyatını itirmək təhlükəsində olan Şamil Ələkbərovun ölmədiyini görüb, həyat və sağlamlığı üçün təhlükəli vəziyyətdə olan və özünü qorumaq üçün tədbir görmək imkanından məhrum olan Şamil Ələkbərova ilkin tibbi yardım göstərmək, sonuncunu tibb müəssisəsinə çatdırmaq, hadisə ilə bağlı təcili tibbi yardıma məlumat vermək imkanı olduğu halda bunu etməyərək, Şahid13 və Şahid12 ilə birlikdə məzilin qapı və pəncərələrini bağlayaraq oranı tərk etməklə, ölüm təhlükəsi olan və həyatının xilas edilməsi üçün tədbir görmək imkanından məhrum olan Şamil Ələkbərovu təhlükədə qoymuşdur.Bundan başqa ibtidai istintaq orqanı tərəfindən irəli sürülmüş ittihama görə Təqsirləndirilən şəxs istintaqa məlum olmayan vaxtda və mənbədən satış məqsədi olmadan qanunsuz olaraq əldə etdiyi şəxsi istehlak miqdarından artıq miqdarda, 01 ədəd kibrit qutusundakı təmiz çəkisi 5.292 qram olan çətənə bitkisindən kustar üsulla hazırlanmış narkotik vasitə qurudulmuş marixuananı, barəsində olan xx.xx.2019-cu il tarixli ittiham elan etmək üçün təqsirləndirilən şəxsin tutulması və barəsində axtarış elan edilməsi haqqında qərar əsasında xx.xx.2019-cu il tarixdə saat 19 radələrində Bakı şəhər Binəqədi rayonu, Biləcəri qəsəbəsində yerləşən “Vüsal” şadlıq sarayının yaxınlığında olarkən Abşeron Rayon Polis İdarəsinin Cinayət Axtarış Şöbəsinin əməkdaşları tərəfindən saxlanılaraq, baş əməliyyat müvəkkili Şahid4 Sahib oğlunun idarə etdiyi **-SL-*** dövlət qeydiyyat nişanlı “X49” markalı avtomobillə Abşeron RPİ-nə gətirilənədək üzərində saxlayaraq daşımış, həmin vaxt məsuliyyətdən yayınmaq üçün üzərində olan həmin narkotik vasitəni avtomobilin arxa salonuna atmış və narkotik vasitə Şahid4 tərəfindən avtomobilin arxa sol oturacağının qarşısındakı ayaqaltının üzərində aşkar olunaraq götürülmüşdür.